ananddey/assamese-wiki-corpus huggingface dataset:
ঘুণ

ঘুণ (; বৈ‍জ্ঞানিক নামঃ Anobium punctatum) হৈছে মূলতঃ ইউৰোপৰ পৰা অহা এক কাঠ-বাঁহ বিন্ধা কৰা এবিধ পোক আৰু এতিয়া বিশ্বজুৰি বিস্তৃত। পলুৰ অৱস্থাত ই কাঠ ছিদ্ৰ কৰি ইয়াক খায়। প্ৰাপ্তবয়স্ক ঘুণ (Anobium punctatum)ৰ দৈৰ্ঘ্য ২.৭–৪.৫ মিলিমিটাৰ (০.১১–০.১৮ ইঞ্চি)। ইহঁতৰ দেহ বাদামী ৰঙৰ উপবৃত্তাকাৰ আৰু সন্ন্যাসীৰ মস্তকাৱৰণৰ দৰে প্ৰ’থ’ৰেক্স থাকে।

সাধাৰণ ঘুণক প্ৰায়ে ঔষধৰ দোকানৰ বি‍টল আৰু চিগাৰেট বি‍টলৰ সৈতে ইহঁতৰ একে ৰূপৰ বাবে বিভ্ৰান্ত হোৱা দেখা যায়৷ সাধাৰণ ঘুণক আন প্ৰজাতিৰ পৰা পৃথক কৰিব পাৰি ইয়াৰ এন্টেনাৰ লগতে গাঢ় প্ৰ’থ’ৰেক্সৰ অভাৱ মাধ্যমত।

জীৱনচক্ৰ

উপলব্ধ হ'লে‍ মাইকী ঘুণে‍ কাঠৰ ফাঁকত বা পুৰণি বাহিৰ ওলোৱা ফুটাৰ ভিতৰত কণী পাৰে৷ প্ৰায় তিনি সপ্তাহৰ পাছত কণীবোৰ ফুটে আৰু প্ৰায় প্ৰত্যেক কণীৰ পৰা ১ মিলিমিটাৰ (০.০৩৯ ইঞ্চি) দীঘল, ক্ৰীমৰ দৰে বগা, 'C' আকৃতিৰ পলু উৎপন্ন হয়। তিনিৰ পৰা চাৰি বছৰ ধৰি পলু কাঠৰ মাজতে‍ অৰ্ধ-যাদৃচ্ছিকভাৱে থাকে‍, কাঠৰ স্বেতসাৰযুক্ত অংশ খায় আৰু ৭ মিলিমিটাৰ (০.২৮ ইঞ্চি) পৰ্যন্ত বৃদ্ধি হয়৷ লেটা অৱস্থা পাবলৈ ইহঁত কাঠৰ পৃষ্ঠৰ ওচৰলৈ আহে। ইহঁতে কাঠৰ তলৰ সৰু সৰু ঠাই খনন কৰে আৰু লেটা অৱস্থা পাবলৈ আঠ সপ্তাহলৈকে সময় লয়। তাৰ পাছত প্ৰাপ্তবয়স্কবোৰে পৃষ্ঠভাগ ভাঙি ১ মিলিমিটাৰৰ পৰা ১.৫ মিলিমিটাৰ (০.০৫৯ ইঞ্চি) দূৰত্বলৈকে ওলাই যোৱাৰ ফুটা এটা কৰি ধূলি ছিটিকাই, যিটো আক্ৰমণৰ প্ৰথম দৃশ্যমান লক্ষণ। ইহঁত ওলোৱাৰ পাছত প্ৰাপ্তবয়স্কবোৰে খাদ্য নিদিয়ে; সিহেঁত সংগী বিচাৰি লয় আৰু বংশবৃদ্ধি কৰে আৰু মৃত্যুবৰণ কৰে।

তথ্যসূত্ৰ

শ্ৰেণী:পতংগ
নাদিম আচলম

নাদিম আচলম (; জন্ম: ১১ জুলাই ১৯৬৬) এগৰাকী ব্ৰিটিছ পাকিস্তানী ঔপন্যাসিক। তেওঁৰ প্ৰথম উপন্যাস চিজন অৱ দ্য ৰেইন বাৰ্ডচে বেটি ট্ৰাস্ক এৱাৰ্ড আৰু অথ’ৰ্চ ক্লাব ফাৰ্ষ্ট ন’ভেল বঁটা লাভ কৰিছিল। সমালোচকৰ দ্বাৰা প্ৰশংসিত তেওঁৰ দ্বিতীয় উপন্যাস মেপচ্‌ ফৰ লষ্ট লাভাৰচ্‌-এ এনকৰ এৱাৰ্ড আৰু কিৰিয়ামা বঁটা লাভ কৰিছিল আৰু এই উপন্যাসখনক আন্তৰ্জাতিক ডাবলিন সাহিত্য বঁটাৰ বাবে তালিকাভুক্ত কৰা হৈছিল। কলম তৈবিনে তেওঁক সমসাময়িক লেখকসকলৰ ভিতৰত আটাইতকৈ ৰোমাঞ্চকৰ আৰু গুৰুত্বপূৰ্ণ ব্ৰিটিছ ঔপন্যাসিক বুলি উল্লেখ কৰিছে।

দ্য গল্ডেন লিজেণ্ড (২০১৭) হৈছে নাদিমৰ শেহতীয়া উপন্যাস।

প্ৰাৰম্ভিক জীৱন

নাদিমৰ দেউতাক এগৰাকী কমিউনিষ্ট আছিল আৰু তেওঁ ৰাষ্ট্ৰপতি জিয়াৰ শাসন কালত পাকিস্তানৰপৰা পলাই গৈছিল। সেইসূত্ৰে চৈধ্য বছৰ বয়সতে নাদিম পৰিয়ালৰ সৈতে ইউ কেলৈ স্থানান্তৰিত হৈছিল। পৰিয়ালটো পশ্চিম য়ৰ্কচায়াৰৰ হাডাৰ্চফিল্ডত থাকিবলৈ লৈছিল। নাদিমে মানচেষ্টাৰ বিশ্ববিদ্যালয়ত বায়’কেমেষ্ট্ৰি অধ্যয়ন কৰিছিল। কিন্তু লেখাক পেচা ৰূপে লবলৈ বুলি তেওঁ তৃতীয় বাৰ্ষিকত পঢ়া আধাতে সামৰিছিল।

কৰ্মজীৱন

তেৰ বছৰ বয়সত এখন পাকিস্তানী বাতৰি কাকতত উৰ্দু ভাষাত নাদিমৰ প্ৰথমটো গল্প প্ৰকাশ হৈছিল।

নাদিমৰ প্ৰথমখন উপন্যাস ‘চিজন অৱ দ্য ৰেইন বাৰ্ডচ’ প্ৰকাশ পাইছিল ১৯৯৩ চনত। প্ৰকাশৰ পিছতে উপন্যাসখনে বেটি ট্ৰাস্ক এৱাৰ্ড আৰু অথ’ৰ্চ ক্লাব ফাৰ্ষ্ট ন’ভেল বঁটা লাভ কৰিছিল। পাকিস্তানৰ গ্ৰাম্য জীৱনক চিত্ৰায়িত কৰা উপন্যাসখনক চলমান ৰুশ্বদিয়ে সমসাময়িক লেখকসকলৰ সদ্য প্ৰকাশিত প্ৰথম উপন্যাসসমূহৰ ভিতৰত আটাইতকৈ প্ৰভাৱশালী বুলি উল্লেখ কৰিছিল।

তেওঁৰ দ্বিতীয়খন উপন্যাস নিৰ্মাণ হৈছিল উত্তৰৰ এখন ইংলিচ চহৰত বসবাস কৰা এটি অভিবাসী পাকিস্তানী পৰিয়ালক কেন্দ্ৰ কৰি। ‘মেপচ্‌ ফৰ লষ্ট লাভাৰচ্‌’ শীৰ্ষক এই উপন্যাসখন ২০০৪ চনত প্ৰকাশ হৈছিল আৰু ই এনকৰ এৱাৰ্ড আৰু কিৰিয়ামা বঁটা লাভ কৰিবলৈ সক্ষম হৈছিল। এই উপন্যাসখন মেন বুকাৰ প্ৰাইজৰ বাবেও তালিকাভুক্ত হৈছিল।

নাদিমৰ তৃতীয়খন উপন্যাস ‘দ্য ৱেষ্টেড ভিজিল’, ২০০৮ চনৰ ছেপ্টেম্বৰ মাহত, আলফ্ৰেড আ নুফে প্ৰকাশ কৰিছিল। উপন্যাসখন তেওঁ আফগানিস্তানক লৈ লিখিছে। উপন্যাসখন লিখি থকাৰ সময়ত তেওঁ আফগানিস্তান ভ্ৰমণ কৰিছিল। কিন্তু উপন্যাসখনৰ প্ৰথম পাণ্ডুলিপিটো তৈয়াৰ কৰাৰ সময়ত তেওঁ কেতিয়াও সেই ঠাইডোখৰ দেখা নাছিল। ২০১১ চনৰ ১১ ফেব্ৰুৱাৰী তাৰিখে, কিতাপখনে লেখাৰ বাবে প্ৰদান কৰা ৱাৰৱিক প্ৰাইজৰ বাবে মনোনয়ন লাভ কৰিছিল।

নাদিমৰ চতুৰ্থখন উপন্যাস ‘দ্য ব্লাইণ্ড মেনচ্‌ গাৰ্ডেন’ চ’ছাইটি অৱ লিটাৰেচাৰে প্ৰদান কৰা Ondaatje Prize 2০১৪ ৰ বাবে তালিকাভুক্ত হৈছিল। ২০১২ চনত তেওঁ ৰয়েল চ’ছাইটি অৱ লিটাৰেচাৰৰ ফেল’ নিৰ্বাচিত হয়।

তথ্যসূত্ৰ

শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰেণী:পাকিস্তানৰ ব্যক্তি
ছোনী ৰাজদান

ছোনী মহেশ ভাট (জন্ম: ছোনী ৰাজদান; ) এগৰাকী বৃটিছ অভিনেত্ৰী আৰু চলচ্চিত্ৰ পৰিচালক। তেওঁ ভাৰতীয় হিন্দী ভাষাৰ ছবিত কাম কৰে। আশীৰ দশক আৰু নব্বৈৰ দশকৰ আৰম্ভণিৰ এগৰাকী আগশাৰীৰ অভিনেত্ৰী হিচাপে নিজকে প্ৰতিষ্ঠা কৰিছিল। তেওঁৰ জন্ম আৰু পেছাগত নাম ছোনী ৰাজদান আৰু ভাৰতীয় চলচ্চিত্ৰৰ ভাট পৰিয়ালৰ অংশ। তেওঁ চলচ্চিত্ৰ পৰিচালক মহেশ ভাটৰ সৈতে বিবাহপাশত আবদ্ধ হৈছিল। অভিনেত্ৰী আলিয়া ভাট তেওঁৰ জীয়ৰী।

৩৬ চৌৰংগী লেন (১৯৮১) ছবিখনত ৰোজমেৰীৰ চৰিত্ৰৰে তেওঁ অভিনয়ত আত্মপ্ৰকাশ কৰে। নাট্যধৰ্মী ছবি সাৰংশৰ (১৯৮৪) জৰিয়তে তেওঁ সফলতা লাভ কৰে। তেওঁ শ্ৰেষ্ঠ অভিনেত্ৰীৰ বাবে বেংগল জাৰ্ণেলিষ্টছ্ এছোচিয়েচন বঁটা আৰু শ্ৰেষ্ঠ সহযোগী অভিনেত্ৰীৰ বাবে ফিল্মফেয়াৰ বঁটাৰ বাবে মনোনয়ন লাভ কৰে। ৰাজদানৰ আন উল্লেখযোগ্য ছবিসমূহৰ ভিতৰত আছে- মাণ্ডী (১৯৮৩), ত্ৰিকাল (১৯৮৫), খামোছ (১৯৮৫), ছাচ এ লং জাৰ্নি (১৯৯৮), ৰাজী (২০১৮), আৰু ইউৰছ ট্ৰুলি (২০১৮)। ৰাজদানে বহুতো অ'টিটি ধাৰাবাহিকত অভিনয় কৰিছে, যাৰ ভিতৰত আছে- দ্য ভাৰ্ডিক্ট - ষ্টেট বনাম নানাৱতী, আউট অৱ লাভ, ডিছ ৱে আপ, আৰু কল মাই এজেণ্ট: বলীউড।

প্ৰাৰম্ভিক জীৱন

ছোনী জন্ম ১৯৫৬ চনৰ ২৫ অক্টোবৰত ইংলেণ্ডৰ বাৰ্মিংহামৰ স্মল হিথ অঞ্চলত হৈছিল। তেওঁৰ মাতৃ গেৰ্ট্ৰুড হোলজাৰ জাৰ্মান বংশৰ বৃটিছ আছিল আৰু পিতৃ আছিল ভাৰতীয় কাশ্মীৰী পণ্ডিত বংশৰ নৰেন্দ্ৰ নাথ ৰাজদান।

ছোনী ৰাজদান ভাৰতৰ বম্বেত ডাঙৰ-দীঘল হৈছিল।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী ভাষাৰ চলচ্চিত্ৰ পৰিচালক
ভাৰতত চুলি কটাৰ ঘটনা

২০১৭ চনৰ জুন মাহৰ পৰা ভাৰতত অস্পষ্ট বা অস্পষ্টভাৱে চুলি কটা বা ব্ৰেইডিং কৰাৰ গোচৰ পোৱা গৈছে। প্ৰথমটো বহুলভাৱে নথিভুক্ত কাণ্ড ঘটিছিল ২০১৭ চনৰ ২৩ জুন তাৰিখে। এবিপি নিউজে প্ৰকাশ কৰা অনুসৰি ৰাজস্থানৰ বিকানেৰত এগৰাকী শুই থকা মহিলাৰ চুলি কাটিছিল এজনী ‘ডাইনী’য়ে। সমগ্ৰ ভাৰতবৰ্ষত বিশেষকৈ দিল্লী, বিহাৰ, হাৰিয়ানা, উত্তৰাখণ্ড, উত্তৰ প্ৰদেশ আৰু কাশ্মীৰত একেধৰণৰ কাণ্ডৰ নথিভুক্তকৰণ ক্ৰমাৎ বৃদ্ধি পাইছিল৷

ৰাজস্থান

২০১৭ চনৰ ২৩ জুনত এ পি পি নিউজে প্ৰকাশ কৰা অনুসৰি ৰাজস্থানৰ বিকানেৰ ত এগৰাকী মহিলাই শুই থকা অৱস্থাত ‘ডাইনী’য়ে চুলি কাটি পেলাইছিল। তাৰ পিছত চুলি কটাৰ ঘটনা আৰু মহামাৰীৰ আশংকা বিশেষকৈ ৰাজস্থানত বাঢ়ি যায়। এনে ঘটনা কেৱল ৰাতিয়েই নহয় দিনতো সংঘটিত হৈছিল।

২৩ জুনত সংঘটিত হোৱা ঘটনাৰ তিনিদিন পূৰ্বে যোধপুৰৰ পিপাৰ চহৰতো একেধৰণৰ ঘটনা সংঘটিত হৈছিল, য'ত ৰাতিপুৱা সাৰ পাই এগৰাকী ছোৱালীয়ে চুলি কটা দেখিছিল। এই খবৰ প্ৰথম প্ৰকাশ হৈছিল দৈনিক ভাস্কৰত। হেৰাই যোৱা চুলিৰ বাহিৰেও ছোৱালীজনীৰ শৰীৰৰ আন অংশতো আঘাতৰ চিহ্ন দেখা গৈছিল।আৰক্ষীয়ে তদন্ত কৰি দেখিলে যে ছোৱালীজনীৰ চুলি ব্লেডেৰে কাটি পেলোৱা হৈছে। কিন্তু তেওঁলোকে দোষীক বিচাৰি নাপালে।

২০১৭ চনৰ ৬ জুলাইত হিন্দুস্তান টাইমছে প্ৰকাশ কৰা বাতৰি অনুসৰি ইজনে সিজনৰ বাবে অচিনাকি ৰাজস্থানৰ ১৩ আৰু ১৪ বছৰ বয়সৰ দুগৰাকী ছোৱালী চুলি কটাৰ কাণ্ডৰ বলি হৈছিল।

উত্তৰ প্ৰদেশ

২০১৭ চনৰ আগষ্টৰ আৰম্ভণিতে আলিগড় আৰু মোৰাদাবাদৰ পৰা দুটা গোচৰ ৰুজু হৈছিল ৷ বুলন্দ চহৰত সংঘটিত হৈছিল চাৰিটা ঘটনা। কিন্তু পিছত উত্তৰ প্ৰদেশ আৰক্ষী আৰু দিল্লী আৰক্ষীয়ে স্পষ্ট কৰি দিয়ে যে এই ঘটনাবোৰ কেৱল উৰাবাতৰিহে। দ্য ইণ্ডিয়ান এক্সপ্ৰেছ নিউজ চেনেলৰ তথ্য অনুসৰি সমগ্ৰ উত্তৰ ভাৰতত প্ৰায় ত্ৰিশটা গোচৰ ৰুজু হৈছিল।

২ আগষ্ট তাৰিখে আগ্ৰাৰ গাঁওবাসীয়ে এগৰাকী ৬২ বছৰীয়া মহিলাক হত্যা কৰিছিল। ছোৱালীৰ চুলি কাটিছে বুলি সন্দেহ কৰাৰ পিছত তেওঁক "ডাইনী" বুলি অভিযোগ উত্থাপন কৰিছিল। এন ডি টি ভি ইণ্ডিয়াই ২০১৭ চনৰ ৩ আগষ্টত সম্প্ৰচাৰ কৰিছিল এই খবৰ। ইউ পি আৰক্ষীয়ে মহানগৰৰ পৰা পলায়ন কৰা আৰু ভুক্তভোগীৰ চুবুৰীয়া দুজন সন্দেহযুক্ত লোকৰ বিৰুদ্ধে হত্যাৰ গোচৰ ৰুজু কৰিছিল।

তথ্যসূত্ৰ

শ্ৰেণী:অন্ধবিশ্বাস
বকতা

বকতা চুহুংমুঙে (১৪৯৭–১৫৩৯) ১৬ শতিকাত প্ৰতিষ্ঠা কৰা আহোম ৰাজ্যৰ ৰাজধানী আছিল। যিহেতু তেওঁৰ ৰাজধানী দিহিং নদীৰ পাৰ আছিল, গতিকে চুহুংমুঙক দিহিঙীয়া ৰজা বুলিও জনা যায়। পৰৱৰ্তী ৰজা চুক্লেনমুঙে (১৫৩৯-১৫৫২) ৰাজধানী গড়গাঁওলৈ স্থানান্তৰিত কৰে। এই ঠাইখন চীনৰ বুৰঞ্জী মিং শ্বিলুত লিপিবদ্ধ কৰা হৈছে আৰু ইয়াক বাজিয়াটা বুলি উল্লেখ কৰা হৈছে। ষোড়শ শতিকাৰ আৰম্ভণিতে আহোমৰ ৰাজধানী হোৱাৰ আগতে মিং শিলুৱে ইয়াক আধুনিক যুগৰ উত্তৰ মানদেশ বা অসমৰ ক’ৰবাত অচিনাক্ত ৰাজ্য ডা গু-লাৰ অধীনস্থ ৰাজনীতি বুলি বৰ্ণনা কৰিছে।

লগতে চাওক

তথ্য সংগ্ৰহ

উৎস প্ৰসংগ

শ্ৰেণী:আহোম ৰাজ্যৰ ৰাজধানী
ফেজেণ্ট দ্বীপ

ফেজেণ্ট দ্বীপ হ'ল বিডাছ'য়া নদীত অৱস্থিত এটা জনবসতিহীন দ্বীপ। ই ফ্ৰান্স আৰু স্পেইনৰ সীমান্তৰ মাজত অৱস্থিত আৰু ইয়াৰ শাসন ব্যৱস্থা দুয়োখন দেশৰ মাজত পৰ্যায়ক্ৰমে পৰিৱতিত হয়।

দ্বীপটো আচলতে এক কনডোমিনিয়াম বা এনে এক ভূখণ্ড যাৰ শাসন ব্যৱস্থা আন্তঃৰাষ্ট্ৰীয় আইনৰ অধীনত একাধিক ক্ষমতাৰ মীমাংসাৰ ভিত্তিৰ দ্বাৰা নিৰ্ধাৰণ কৰা হয়। ১৬৫৯ চনত পেৰেনিছ সন্ধিৰ দ্বাৰা এই দ্বীপটো প্ৰতিষ্ঠা কৰা হয়। ইয়াৰ দায়িত্ব সংশ্লিষ্ট সাৰ্বভৌমত্বৰ জৰিয়তে প্ৰতি ছমাহৰ মূৰে মূৰে ফ্ৰান্স আৰু স্পেইনৰ মাজত পৰ্যায়ক্ৰমে পৰিৱৰ্তিত হয়। ১ ফেব্ৰুৱাৰীৰ পৰা ৩১ জুলাইলৈকে স্পেইনৰ ছান চেবাষ্টিয়ান নৌসেনা আনুষ্ঠানিকভাৱে ইয়াৰ দায়িত্বত থ‍ৈকে‍ আৰু ১ আগষ্টৰ পৰা ৩১ জানুৱাৰীলৈকে ফ্ৰান্সৰ বেয়নৰ দায়িত্বত থাকে। অৰ্থাৎ দ্বীপটোৰ প্ৰশাসন সামগ্ৰিকভাৱে ইৰুন, গি‍পুজকোৱা, স্পেইন আৰু হেণ্ডেয়ে, পাইৰেনিছ, আটলাণ্টিকোইছ, ফ্ৰান্সৰ দ্বাৰা পৰিচালিত।

ভূপ্ৰকৃতি

এই দ্বীপটো হ'ল এটা ৰাজনৈতিক অধিৰাজ্য যিটো ১৬৫৯ চনত স্পেইন আৰু ফ্ৰান্সৰ সাৰ্বভৌমত্বৰ অধীনত পাইৰেনিজ সন্ধিৰ দ্বাৰা প্ৰতিষ্ঠা কৰা হৈছিল, আৰু আনুষ্ঠানিকভাৱে স্পেইনৰ ছান চেবাষ্টিয়ান (১ ফেব্ৰুৱাৰী–৩১ জুলাই) আৰু ফ্ৰান্সৰ বেয়ন (১ আগষ্ট–৩১ জানুৱাৰী) নৌসেনা অধীনত প্ৰতি ছমাহৰ বাবে থাকে‍; আচলতে ই ক্ৰমে ইৰুন (গুইপুস্কায়া, স্পেইন) আৰু হেণ্ডে (পিৰেনিছ-আটলাণ্টিকছ, ফ্ৰান্স) দ্বাৰা পৰিচালিত হয়। অৱশ্যে কিছুমান উৎসৱ আৰু ঐতিহাসিক দিনত ৰাইজৰ বাবে মুকলি কৰা হয়।

তদুপৰি চৰকাৰী বিষয়া, চাফাই কৰ্মী আৰু জোৱানসকলে চৰকাৰী কামৰ বাবে ইয়াত প্ৰৱ‍েশাধিকাৰ লাভ কৰে।

তথ্য সংগ্ৰহ

শ্ৰেণী:নদী দ্বীপ
নীতিপাল

নীতিপাল চুতীয়া ৰাজবংশৰ শেষৰজন ৰজা আছিল। পূৰ্বতে তেওঁৰ নাম নিতাই আছিল। নিতাই এটা সাধাৰণ ঘৰৰ চুতীয়া ল’ৰা আছিল।

অষ্টমজন চুতীয়া ৰজা ধৰ্মধ্বজপালে সাধনীক বিয়া দিবৰ বাবে উপযুক্ত পাত্ৰ বিচাৰি নাপাই চিন্তিত হৈ পৰিছিল। এদিন ৰজা ফুৰিবলৈ যাওঁতে ‘পাল শৱদিয়া মৈদাম’ৰ ওপৰত এটা কেৰ্কেটুৱা বগাই ফুৰা দেখা পালে। ৰজাই থিৰাং কৰিলে যে, যিয়ে কেৰ্কেটুৱাটো একেপাত কাঁড়তে বিদ্ধ কৰিব পাৰিব তেওঁলৈকে সাধনীক বিয়া দিব। ৰজাই পাত্ৰ-মন্ত্ৰীসকলৰ লগত আলোচনা কৰি কম দিনৰ ভিতৰতে সয়ম্বৰৰ দিন ঘোষণা কৰিলে। ৰজাৰ কথামতে এটা সাধাৰণ ঘৰৰ চুতীয়া ল’ৰা নিতায়ে কেৰ্কেটুৱাটো বধ কৰি সাধনীক পত্নীৰূপে গ্ৰহণ কৰিলে। পুত্ৰ সৰু হৈ থকাত নাবালক পুত্ৰ সাধকনাৰায়ণৰো দায়িত্ব দি ৰাণীৰ সৈতে ৰজাই সন্ন্যাস গ্ৰহণ কৰে। ইয়াৰ পিছতে নিতাই ৰাজ সিংহাসনত আৰোহণ কৰে।

শাসনকাল

ৰাজ সিংহাসনত আৰোহণ কৰি নিতায়ে নীতিপাল নাম লয়। তেওঁৰ কোনো শিক্ষা আৰু ৰাজনীতিৰ জ্ঞান সমূলি নাছিল। পুৰণা ৰাজ-বিষয়াসকলক খেদি দি তেওঁৰ নিজৰ লগৰীয়াবিলাকক ৰাজপদ দিয়ে। ফলত ৰাজ্যত নানা বিশৃংখলে দেখা দিয়ে। গতিকে, ৰাজ্যত নানা তৰহৰ অন্যায় উপদ্ৰৱ আদি বাঢ়ি চাৰিওফালে হাহাকাৰ লাগি উঠিল। প্ৰজাবিলাকে পাচলৈ তেওঁক নীতিপালৰ সলনি অনীতিপাল নাম দি গৰিহণা দিবলৈ ধৰিলে। তেওঁৰ নীতিহীন শাসনত চুটিয়া ৰাজ্যৰ দুৰৱস্থাৰ সীমা নোহোৱাত পৰিল নীতিপালৰ শাসনভাৰৰ দুৰ্বলতাৰ সুযোগ লৈ আহোম ৰজা দিহিঙীয়া ৰজাই চুতীয়া ৰাজ্য আক্ৰমণ কৰে। খ্ৰীঃ ১৬১৯ চনত চুটিয়া ৰজাক আহোম ৰজাই যুদ্ধত ঘটাই তেওঁৰ ৰাজ্য আহোম ৰাজ্যৰ চামিল কৰি লয়; আৰু শদিয়াত শদিয়াখোৱা গোহাঞি’ খিতাপেৰে শাসনকৰ্তা এজন নিগাজীকৈ পাতি থৈ, চুটিয়াবিলাকক অসমৰ চাৰিওফলে সিঁচৰতিকৈ থিতাপিত কৰি সিবিলাকৰ পুনৰুত্থানৰ শক্তি নাশ কৰা হয়। এই ৰণত নীতিপালৰ মৃত্যু হয়। ফলত চুতীয়া ৰাজ্য আহোম ৰাজ্যৰ অধীনলৈ যায়। এই যুদ্ধত নীতিপালৰ পত্নী সাধনী আৰু নাৰী সৈন্যসকলে লগত ধনু, কাঁড়, যাঠিলৈ যুদ্ধত নামি পৰিছিল। তেওঁলোকে পৰ্বতৰ পৰা শিল বগৰাই বহুত শত্ৰু বধ কৰিছিল।

লগতে চাওক

চুতীয়া ৰাজ্য
ৰত্নধ্বজপাল
সতী সাধনী

তথ্য সংগ্ৰহ

শ্ৰেণী:অসমৰ ইতিহাস
শ্ৰেণী:চুতীয়া ৰাজবংশ
মনে মোৰ কইনা বিচাৰে

মনে মোৰ কইনা বিচাৰে হৈছে ২০১৩ চনৰ ১৫ মাৰ্চ তাৰিখে মুক্তি লাভ কৰা এখন ৰোমাণ্টিক অসমীয়া চলচ্চিত্ৰ। "ইক' মটৰ্চ"ৰ বেনাৰত কুমাৰ গৌৰবে প্ৰযোজনা আৰু সদানন্দ গগৈয়ে পৰিচালনা কৰা চলচ্চিত্ৰখনৰ মূল চৰিত্ৰত অভিনয় কৰে ভাৰ্গৱ দাস, নীল দাস, আইমী বৰুৱা আৰু নিশিতা গোস্বামীয়ে।

কাহিনী সাৰাংশ

অভিনয়ত

ভাৰ্গৱ দাস
নীল দাস
আইমী বৰুৱা
নিশিতা গোস্বামী

কলা-কুশলী

প্ৰযোজনা- কুমাৰ গৌৰব
পৰিচালনা/সংলাপ/সংগীত- সদানন্দ গগৈ
কাহিনী- দিলীপ কুমাৰ দত্ত
চিত্ৰনাট্য- দিলীপ কুমাৰ দত্ত, সদানন্দ গগৈ
চিত্ৰগ্ৰহণ- শিবানন বৰুৱা

তথ্য সংগ্ৰহ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
পঞ্চম (স্বৰ)

পঞ্চম হৈছে হিন্দুঃস্থানী আৰু কৰ্ণাটক সংগীতৰ সাতটা স্বৰৰ ভিতৰত পঞ্চম স্বৰ। পঞ্চম হৈছে प (Pa) শব্দাংশৰ দীঘলীয়া ৰূপ।

বিশদ

পঞ্চম আৰু ভাৰতীয় শাস্ত্ৰীয় সংগীতত ইয়াৰ গুৰুত্বৰ বিষয়ে:
পঞ্চম হৈছে এটা অষ্টক বা সপ্তকৰ পঞ্চম স্বৰ।
পঞ্চম হৈছে মধ্যম (মা)ৰ তাৎক্ষণিক পৰৱৰ্তী স্বৰ।
পঞ্চমৰ স্বৰ কেতিয়াও নহয়।
কোৱা হয় যে ষড়জ হৈছে সেই মৌলিক স্বৰ যাৰপৰা অন্য ৬টা স্বৰৰ উৎপত্তি হয়। ষড়জ শব্দটো ভাঙিলে আমি পাওঁ, ষড় আৰু জ। ইয়াৰ অৰ্থ হৈছে ষড় হৈছে ৬ আৰু জ হৈছে সংস্কৃতত 'জন্ম দিয়া'। সেয়েহে মূলতঃ অনুবাদ হৈছে:
ষড়্ - ৬, জ - জন্ম। সেয়েহে ই সমষ্টিগতভাৱে অন্য ছয়টা স্বৰৰ জন্ম দিয়াৰ অৰ্থ।
সেয়েহে পা স্বৰটো ষড়জৰপৰা গঠিত হয়।
পঞ্চমৰ কম্পনাংক হৈছে ৩৬০ হাৰ্টজ। সাতটা স্বৰৰ কম্পনাংকও তলত দিয়া হৈছে: সা ২৪০ হাৰ্টজ, ৰে ২৭০ হাৰ্টজ, গা ৩০০ হাৰ্টজ, মা ৩২০ হাৰ্টজ, পা ৩৬০ হাৰ্টজ, ধা ৪০০ হাৰ্টজ, আৰু নি ৪৫০ হাৰ্টজ, সা ৪৮০ হাৰ্টজ (তাৰ সপ্তক) ........ (আৰু তেনেকৈয়ে চলি থাকে)।
ফলত, ৬৪০ হাৰ্টজৰ মাৰ (তাৰ সপ্তক) পিছত পাৰ কম্পনাংক হৈছে ৭২০ হাৰ্টজ, অৰ্থাৎ নিম্ন অষ্টকৰ পাৰ দ্বিগুণ।
পঞ্চমৰ ৪টা শ্ৰুতি আছে। পূৰ্বতে মুখ্য শ্ৰুতি, কেৱল পাৰ বাবে নহয়, অন্য সকলো স্বৰৰ বাবেও, শেষ শ্ৰুতিত আছিল, কিন্তু এতিয়া ই প্ৰথম শ্ৰুতিত ধৰা হয়।
উদাহৰণস্বৰূপ, যদি এইবোৰ পাৰ ৪টা শ্ৰুতি হয়, তেন্তে,
পূৰ্বতে এইটো আছিল পাৰ মুখ্য শ্ৰুতিৰ স্থান।
^
১ ২ ৩ ৪
^
কিন্তু এতিয়া এই স্থানটো পাৰ মুখ্য শ্ৰুতি হৈছে।
ষড়জ (সা) আৰু পঞ্চম (পা)ৰ বাহিৰে অন্য সকলো স্বৰ বা হ’ব পাৰে, কিন্তু সা আৰু পা সদায় শুদ্ধ স্বৰ। সেয়েহে সা আৰু পাক অচল স্বৰ বোলা হয়, কাৰণ এই স্বৰসমূহ নিজৰ মূল স্থানৰপৰা স্থানান্তৰিত নহয়। ৰে, গা, মা, ধা, নি স্বৰসমূহক চল স্বৰ বোলা হয়, কাৰণ এই স্বৰসমূহ নিজৰ মূল স্থানৰপৰা স্থানান্তৰিত হয়।

সা, ৰে, গা, মা, পা, ধা, নি - শুদ্ধ স্বৰ

ৰে, গা, ধা, নি - কোমল স্বৰ

মা -
যিবোৰ ৰাগত পা বাদী স্বৰ - ৰাগ নট ভৈৰৱ, ইত্যাদি। যিবোৰ ৰাগত পা সংবাদী স্বৰ - ৰাগ বৃন্দাবনী সাৰং, ইত্যাদি।
ধাৰণাগতভাৱে ক’বলৈ গ’লে, পাক প্ৰজা বুলি কোৱা হয়, প্ৰজা অৰ্থাৎ তিনিজন প্ৰধান দেৱতা, ব্ৰহ্মা, বিষ্ণু আৰু শিৱ প্ৰথমে সৃষ্টি হৈছিল অৰ্থাৎ সাকাৰ ব্ৰহ্মা (সা) আৰু তাৰ পিছত এই তিনি দেৱতাই ঋষিমুনি অৰ্থাৎ ৰে সৃষ্টি কৰিছিল, তাৰ পিছত গন্ধৰ্বসকলক গীত গোৱাৰ বাবে সৃষ্টি কৰা হৈছিল, তাৰ পিছত দেৱৰাজ ইন্দ্ৰ বা ৰজা ইন্দ্ৰ অৰ্থাৎ মহীপাল সৃষ্টি কৰা হৈছিল আৰু মহীপাল (ৰজা) বা ৰজা সৃষ্টি হোৱাৰ পিছত প্ৰজা বা সাধাৰণ নাগৰিক বা জনসাধাৰণ সৃষ্টি কৰা হৈছিল। পাৰ গুৰুত্ব প্ৰকাশ কৰিবলৈ পাক প্ৰজা বা সাধাৰণ জনতাৰ সংক্ষিপ্ত ৰূপ হিচাপে গঢ়া হৈছে।
পঞ্চমৰ উৎস কুলিৰ ডাক বুলি কোৱা হয়।
পঞ্চম শনি গ্ৰহৰ সৈতে সম্পৰ্কিত।
পঞ্চম নীলা বা ক’লা ৰঙৰ সৈতে সম্পৰ্কিত।

অধিক জানক

হিন্দুঃস্থানী শাস্ত্ৰীয় সংগীতৰ ৰাগৰ তালিকা
স্বৰ
ষড়জ (সা)
ঋষভ (ৰে)
গান্ধাৰ (গা)
মধ্যম (মা)
ধৈৱত (ধা)
নিষাদ (নি)

তথ্যসূত্ৰ

Category:Hindustani music
Category:Carnatic music
উৰ্বশী ৰৌতেলা

উৰ্বশী ৰৌতেলা (জন্ম:২৫ ফেব্ৰুৱাৰী, ১৯৯৪) এগৰাকী ভাৰতীয় অভিনেত্ৰী তথা মডেল। তেওঁ হিন্দী চলচ্চিত্ৰতো অভিনয় কৰিছে।মিছ ডিভা ইউনিভাৰ্চ,২০১৫ৰ ৰৌতেলাই বিজয়ী মুকুট পৰিধান কৰিবলৈ সক্ষম হোৱাৰ লগতে তেওঁ মিছ ইউনিভাৰ্ছ,২০১৫ত ভাৰতক প্ৰতিনিধিত্ব কৰিছিল।

সিং ছাব দ্য গ্ৰেট (২০১৩) ছবিৰে চলচ্চিত্ৰ জগতত আত্মপ্ৰকাশ কৰি মি.এৰাৱেতা (২০১৫),চনম ৰে (২০১৬), গ্ৰেট গ্ৰেণ্ড মাস্তি (২০১৬), হেট ষ্ট'ৰী ৪ (২০১৮),পাগলপন্টি (২০১৯) আদি ছবিত উৰ্বশী ৰৌতেলাই অভিনয় কৰিছে।

প্ৰাৰম্ভিক জীৱন আৰু শিক্ষা

উৰ্বশী ৰৌতেলাৰ জন্ম হয় হৰিদ্বাৰত ১৯৯৪ চনৰ ২৫ ফেব্ৰুৱাৰী তাৰিখে। ৰৌতেলাৰ মাতৃ আৰু পিতৃৰ নাম ক্ৰমে মীৰা ৰৌতেলা আৰু মনোৱাৰ সিং ৰৌতেলা। তেওঁলোক গাৰোৱালী ৰাজপুত পৰিয়ালৰ আছিল।

উৰ্বশী ৰৌতেলাৰ গৃহ চহৰ কোটদ্বাৰত। উৰ্বশী ৰৌতেলা দিল্লী বিশ্ববিদ্যালয়ৰ অন্তৰ্গত গাৰ্গী মহাবিদ্যালয়ৰ প্ৰাক্তন ছাত্ৰী।

তথ্য সংগ্ৰহ

শ্ৰেণী:ভাৰতীয় অভিনেত্ৰী
সৌম্য সৰকাৰ

সৌম্য সৰকাৰ(; জন্ম ২৫ ফেব্ৰুৱাৰী ১৯৯৩) এজন বাংলাদেশী ক্ৰিকেটাৰ। তেওঁ এজন বাওঁহতীয়া বেটছমেন আৰু সোঁহতীয়া মধ্যমীয়া-বেগী বলাৰ; যি মূলতঃ অপেনিং বেটছমেন হিচাপে পৰিচিত। টি-২০ বিশ্বকাপৰ মেচত প্ৰথম অভাৰত ২ ছয় কৰা একমাত্ৰ বেটছমেন আৰু এদিনীয়া ইনিংছত বাংলাদেশৰ হৈ দ্বিতীয় সৰ্বাধিক ব্যক্তিগত ৰাণ সংগ্ৰহকাৰী বেটছমেন। সৰকাৰে কুমিলা ৱাৰিয়ৰ্ছৰ হৈ বাংলাদেশ প্ৰিমিয়াৰ লীগ, খুলনা বিভাগ ৰাষ্ট্ৰীয় ক্ৰিকেট লীগ আৰু ঢাকা প্ৰিমিয়াৰ ডিভিজনত প্ৰাইম বেংক ক্ৰিকেট ক্লাববাংলাদেশ প্ৰিমিয়াৰ লীগ ড্ৰাফটত তেওঁক ঢাকা ডমিনেটৰছ দ্বাৰা ড্ৰাফট কৰা হৈছে। তেওঁ ক্ৰিকেটৰ "পেৰিস্কোপ শ্বট"ৰ উদ্ভাৱক।

ব্যক্তিগত জীৱন

সৰকাৰৰ জন্ম হৈছিল সতখিৰা, বাংলাদেশৰ এটি বঙালী হিন্দু পৰিয়ালত। তেওঁৰ নাম সৌম্য শান্তো সৰকাৰ আছিল যদিও পিছলৈ তেওঁৰ নামৰ পৰা ‘শান্ত’ শব্দটো বাদ পৰিল। ২০২০ চনৰ ২৭ ফেব্ৰুৱাৰীত সৰকাৰে দীৰ্ঘদিনীয়া প্ৰেমিকা প্ৰিয়ন্তী দেৱনাথ পূজাৰ সৈতে বিবাহপাশত আবদ্ধ হয়।

আন্তঃৰাষ্ট্ৰীয় ক্ৰিকেট কেৰিয়াৰ

২০১৩ চনৰ নৱেম্বৰ মাহত সৰকাৰে নিউজিলেণ্ডৰ বিৰুদ্ধে এককালীন খেলৰ বাবে বাংলাদেশৰ টি-২০ দলত অন্তৰ্ভুক্ত হৈছিল যদিও চূড়ান্ত একাদশত স্থান নাপালে। ২০১৪ চনত জিম্বাৱেৰ বিৰুদ্ধে বাংলাদেশৰ ঘৰুৱা শৃংখলাৰ বাবে সৰকাৰক দলত অন্তৰ্ভুক্ত কৰা হয় আৰু ২০১৪ চনৰ ১ ডিচেম্বৰত বাংলাদেশৰ হৈ এদিনীয়া আন্তঃৰাষ্ট্ৰীয় খেলৰ অভিষেক আৰম্ভ কৰে। সৰকাৰে ২০১৫ ক্ৰিকেট বিশ্বকাপ বাংলাদেশক প্ৰতিনিধিত্ব কৰিছিল। তেওঁ মহম্মদ কাইফ আৰু উমৰ আকমলৰ দৰে বিশ্বকাপৰ এখন খেলত সৰ্বাধিক কেচ ধৰাৰ অভিলেখ সৃষ্টি কৰে। সৰকাৰে ২০১৫ চনৰ এপ্ৰিল মাহত বাংলাদেশৰ হৈ পাকিস্তানৰ বিৰুদ্ধে সুন্দৰ খেল প্ৰদৰ্শন কৰে। তেওঁ ২০১৫ চনৰ এপ্ৰিল মাহত টেষ্টত পাকিস্তানৰ বিৰুদ্ধে ভাল খেল দেখুৱায়। বাংলাদেশৰ ১০০ সংখ্যক টেষ্ট মেচতো সৰকাৰে খেলিছিল য’ত তেওঁলোকে নিজৰ ঘৰুৱা মাটিত শ্ৰীলংকাক পৰাস্ত কৰিছিল। সেই ঐতিহাসিক টেষ্ট মেচখনত তেওঁ গুৰুত্বপূৰ্ণ ভূমিকা পালন কৰিছিল। প্ৰথম ইনিংছত ৬১ ৰান সংগ্ৰহ কৰিছিল আৰু ৫টা কেচ ধৰিছিল। যিটো বাংলাদেশৰ হৈ যিকোনো খেলুৱৈয়ে এখন টেষ্ট মেচত সৰ্বাধিক কেচ ধৰিছিল। ২০১৯ চনত সৰকাৰে নিউজিলেণ্ডৰ বিৰুদ্ধে Seddon Park ত প্ৰথম টেষ্ট শতক অৰ্জন কৰি তামিম ইকবালৰ সমান অভিলেখ কৰে। ২০২১ চনৰ জুলাই মাহত জিম্বাবুৱেৰ বিৰুদ্ধে খেলা টি-২০ দলত তেওঁৰ নাম অন্তৰ্ভুক্ত কৰা হয়। প্ৰথম টি-২০ এদিনীয়া ক্ৰিকেটত তেওঁ ১০০০ সংখ্যক টি-২০ ৰান সংগ্ৰহ কৰি ১০০০ টি-২০ ৰান কৰা মাত্ৰ পঞ্চমজন বাংলাদেশী বেটছমেন হিচাপে পৰিগণিত হয়। ২০২১ চনৰ ছেপ্টেম্বৰ মাহত তেওঁক আইচিচি টি২০ পুৰুষ বিশ্বকাপ (2021 ICC Men's T20 World Cup) বাংলাদেশ দলত তেওঁৰ নাম অন্তৰ্ভুক্ত কৰা হয়। ২০২৩ চনৰ ডিচেম্বৰ মাহত নিউজিলেণ্ড ভ্ৰমণ সৰকাৰে সুন্দৰ খেল প্ৰদৰ্শন কৰে।

তথ্যসূত্ৰ

শ্ৰেণী:ক্ৰীড়াবিদ
শ্ৰেণী:বাংলাদেশী ক্ৰিকেটাৰ
শ্ৰেণী:বাংলাদেশী হিন্দু
মাতা চাহিব কৌৰ

মাতা চাহাব দেৱান জন্ম: ১ নৱেম্বৰ ১৬৮১ চন আৰু মৃত্যু: ১৭৪৭ চন৷ তেওঁ মাতা চাহিব কৌৰ নামেৰেও জনাজাত আৰু গুৰু গোবিন্দ সিংহৰ পত্নী আছিল।

প্ৰাৰম্ভিক জীৱন

মাতা চাহিব দেৱান ঝেলুম জিলাৰ ৰোহতাছৰ বছি খাত্ৰী হৰ ভগৱান দেৱান (ওৰফে ৰামু)ৰ কন্যা। মাতা চাহাব দেৱানৰ জন্ম হৈছিল ১৬৮১ চনৰ ১ নৱেম্বৰত ৰোহতাছত। তেওঁক গুৰু গোবিন্দ সিংহৰ কইনা হিচাপে তেওঁৰ পিতৃ ভাই ৰামক নাম লেভা শিখ নামৰ এজন নানকৰ ভক্তৰ দ্বাৰা প্ৰস্তাৱ দিয়া হয় আৰু ১৭০০ চনৰ ১৫ এপ্ৰিলত আনন্দপুৰত গোবিন্দ সিংহৰ সৈতে তেওঁ বিবাহপাশত আৱদ্ধ হয়। কিন্তু তৱাৰীখ গুৰু খালছাই এই দাবীক খণ্ডন কৰে। টোৱাৰিখত উল্লেখ আছে যে গুৰু গোবিন্দ সিঙৰ প্ৰথম পত্নী মাতা জিটোৱে পাহুলত চেনিৰ ৱেফাৰ দিছিল আৰু সেই সময়ত মাতা চাহাব দেৱানৰ গুৰু গোবিন্দ সিংহৰ লগত বিবাহ হোৱা নাছিল।

তথ্য সূত্ৰ

শ্ৰেণী:শিখ ধৰ্ম
শ্ৰেণী:ভাৰতীয় নাৰী
খ্বাই নংচেংপাম পিবাহ

খ্বাই নংচেংপাম পিবাহ (Khwai Nongchengpam Piba), যাক তেওঁৰ সম্পূৰ্ণ নাম খ্বাই নংচেংপাম নাইচা য়েকমা হাওতাংলা (Khwai Nongchengpam Naicha Yekma Haotangla) বুলিও জনা যায়, হৈছে খ্ৰীষ্টীয় প্ৰথম শতিকাৰ ধ্ৰুপদী মেইতেই সাহিত্যিক কৰ্ম নুমিত কাপ্পা ("সূৰ্যক গুলীয়াই নমাই অনা")ত উল্লেখ কৰা এজন দাস, বিদ্ৰোহী আৰু ধনুৰ্ধৰ। এজন নিষ্ঠাবান অথচ কামৰ বোজাত জৰ্জৰিত সেৱক হিচাপে চিত্ৰিত এইগৰাকী ব্যক্তিক জ্যেষ্ঠ সূৰ্য টাউহুইৰেং আহানপাক গুলীয়াই নমাই অনাৰ দৰে সাহসী আৰু প্ৰতীকী কাৰ্যৰ বাবে স্মৰণ কৰা হয়, যিয়ে মহাকাব্যখনৰ নাটকীয় আৰু ৰূপক ঘটনাসমূহৰ সূচনা কৰে। তেওঁৰ চৰিত্ৰটোৱে ব্যক্তিগত বিদ্ৰোহ আৰু ব্যাপক মহাজাগতিক পৰিণতি— দুয়োটাকে প্ৰদৰ্শন কৰে। তেওঁৰ কাৰ্যকলাপে অৱশেষত পুৰোহিতানী চাকপা লামলাং আমাইপী আৰু সম্ভ্ৰান্ত লোকসকলৰ প্ৰচেষ্টাৰ জৰিয়তে পোহৰৰ (কনিষ্ঠ সূৰ্য নুমিতচানা খোমাডন) শুদ্ধিকৰণ আৰু প্ৰত্যাৱৰ্তনৰ পথ প্ৰশস্ত কৰে।

দাসত্ব

খ্বাই নংচেংপাম পিবাহে টাউহুইৰেং আহানপা আৰু নুমিতচানা খোমাডন নামৰ দুজন সূৰ্য ভাতৃক সেৱা কৰিছিল, যি দুয়োজনে সূৰ্যৰ বিভিন্ন দিশক প্ৰতিনিধিত্ব কৰে। তেওঁৰ কৰ্তব্য দিন আৰু ৰাতি দুয়োসময়তে বিস্তৃত আছিল, যাৰ ফলত তেওঁ শাৰীৰিকভাৱে ভাগৰুৱা আৰু আৱেগিকভাৱে নিজৰ ঘৰুৱা জীৱনৰ পৰা আঁতৰি পৰিছিল। পত্নী আৰু সন্তানৰ যত্ন ল’বলৈ বা ঘৰুৱা কাম-কাজ চম্ভালিবলৈ সময় নোপোৱাৰ বাবে তেওঁৰ নিৰন্তৰ শ্ৰমৰ প্ৰতি তেওঁ ক্ৰমান্বয়ে ক্ষুব্ধ হৈ পৰিছিল। এই বোজা সহিব নোৱাৰি তেওঁ নিজৰ মালিক অৰ্থাৎ দুই সূৰ্যক ধ্বংস কৰি নিজকে মুক্ত কৰাৰ সিদ্ধান্ত লয়। তেওঁৰ এই কাৰ্যক কেৱল ব্যক্তিগত বিদ্ৰোহ হিচাপেই নহয়, বৰঞ্চ এক মহাজাগতিক বিচ্ছেদ হিচাপেও গণ্য কৰা হয়, কাৰণ ই পৃথিৱীখনক অন্ধকাৰলৈ ঠেলি দিছিল আৰু এক আধ্যাত্মিক তথা সামূহিক সংকট কঢ়িয়াই আনিছিল।

সূৰ্যক শৰবিদ্ধ কৰা

সপ্তম দিনা খ্বাই নংচেংপাম পিবাহে জ্যেষ্ঠ সূৰ্য ভাতৃ টাউহুইৰেং আহানপাক খোপনি পিটি আক্ৰমণ কৰে আৰু আঘাতপ্ৰাপ্ত কৰে, যাৰ ফলত সূৰ্যটোৱে খুনবিৰোক নামৰ এক গোপন ঠাইলৈ পিছুৱাই যায়। সূৰ্যৰ ঘোঁৰাটোও আঘাতপ্ৰাপ্ত হয় আৰু যন্ত্ৰণাত ঢলি পৰে। নিজৰ জীৱনৰ প্ৰতি ভয় খাই কনিষ্ঠ সূৰ্য ভাতৃ নুমিতচানা খোমাডন আত্মগোপন কৰে আৰু সমগ্ৰ পৃথিৱীখন ঘোৰ অন্ধকাৰত ডুবি যায়। এই মহাজাগতিক ঘটনাই মানুহৰ মাজত অপৰিসীম দুখ-কষ্টৰ সৃষ্টি কৰে, যিসকলে নিজৰ দৈনন্দিন কাম-কাজ কৰিবলৈ বা জীৱন ধাৰণ কৰিবলৈ অসমৰ্থ হয়। এই অন্ধকাৰ কেৱল ভৌতিক নাছিল বৰঞ্চ ই আছিল বিশৃংখলতা, ভয় আৰু নিৰাশাৰ প্ৰতীক।

নৈতিক আৰু ৰূপক মাত্ৰা

যদিও খ্বাই নংচেংপাম পিবাহৰ কাৰ্যক ৰাষ্ট্ৰদ্ৰোহী বা হিংসাত্মক যেন লাগিব পাৰে, নুমিত কাপ্পাৰ মহাকাব্যিক আখ্যানে তেওঁক জটিলতা আৰু সূক্ষ্মতাৰে উপস্থাপন কৰিছে। তেওঁৰ দুখ-কষ্ট আছিল বাস্তৱ, তেওঁৰ বিদ্ৰোহ আছিল পৰিকল্পিত আৰু তেওঁৰ লক্ষ্য আছিল প্ৰতীকী। বহু পণ্ডিতে তেওঁৰ চৰিত্ৰটোক প্ৰৱল কৰ্তৃত্ব বা প্ৰাকৃতিক শৃংখলাৰ ভাৰসাম্যহীনতাৰ বিৰুদ্ধে যুঁজ দিয়া এজন নিৰ্যাতিত ব্যক্তিৰ প্ৰতিনিধিত্ব হিচাপে ব্যাখ্যা কৰে। তেওঁৰ কাহিনীয়ে কোনো বিদ্বেষৰ পৰা নহয়, বৰঞ্চ বিশ্ৰাম, ভাৰসাম্য আৰু মৰ্যাদাৰ বাবে মানুহৰ হাবিয়াসৰ পৰাহে ঐশ্বৰিক বা সৌৰ কৰ্তৃত্বক প্ৰত্যাহ্বান জনায়। তেওঁৰ নৈতিক অস্পষ্টতাই তেওঁক প্ৰাচীন মেইতেই সাহিত্যৰ (প্ৰাচীন মণিপুৰী সাহিত্য) অন্যতম মানৱীয় আৰু সম্পৰ্কীয় চৰিত্ৰ কৰি তুলিছে।

তথ্যসূত্ৰ

শ্ৰেণী:মেইতেই লোককথা
শ্ৰেণী:সূৰ্য সম্পৰ্কীয় মিথ
উঁইপৰুৱা

উঁইপৰুৱা উঁইপৰুৱা পৰুৱা নহয় যদিও ইংৰাজীত হোৱাইট এণ্ট বুলি কয়। উঁইপৰুৱা আইছপ্টেৰা (isoptera) বৰ্গৰ। উঁইপৰুৱা প্ৰাচীন,পৰ্যাপ্ত আৰু পৰিৱেশ শুদ্ধক প্ৰাণী।

উঁইপৰুৱাৰ প্ৰকাৰ

উঁইপৰুৱা ঘাইকৈ দুবিধ।

এবিধে মৰি থকা গছ-গছনিহে খায় আৰু ইহঁত চাফাইকৰ্মী,বৈজ্ঞানিক প্ৰজাতি অডণ্টটাৰ্মিছ (odontotermes )

এবিধে জীৱন্ত গছ-গছনি খায়। এইবিধৰ প্ৰজাতি হ'ল মিক্ৰটাৰ্মিছ পাকিস্তানিকাছ (microtermes pakistanicus)।

হাফলুবাসী উঁই

অসমৰ হাবিয়ে-বননিয়ে এইবিধ উঁই পৰ্যাপ্ত হৈ আছে। ধুমুহা,বজ্ৰপাত বা মানুহ নাইবা জন্তুৱে গছ-গছনি ভাঙি মাটিত পেলালে এইবিধ উঁই আহি তাতে হাফলু সাজে। মাটিত থকা টিলাবোৰৰ বহুতো এনে হাফলুৰ পৰা হোৱা। মুখৰ লালবীজ আৰু লেকেটা মাটিৰে এই হাফলু গঢ়ে।

বাসস্থান

উঁইপৰুৱাই ৰাজকক্ষ,শস্যভাণ্ডাৰ,শিশুৰ প্ৰতিপালৰ কোঠা,গৃহ নিৰ্মাণৰ সামগ্ৰী থোৱা গুদামঘৰ,বায়ু চলাচলৰ কাৰণে সুৰুঙা,দূষিত বায়ু নিৰ্গমনৰ চুঙা আৰু সেমেকা কুঠৰীৰ চেঁচা বতাহ চিমনিৰ আদিত বাস কৰা দেখা যায়।

আচৰণ

এবিধ উঁয়ে ভেঁকুৰৰ বাৰী পাতে। ৰান্ধনি জাতৰ শ্ৰমিক উঁয়ে সেইবোৰ সৰু সৰুকৈ কুটি-মেলি মালিক উঁইক খাবলৈ দিয়ে। মাজে-সময়ে ৰাজকক্ষত ৰজাক তপতীয়াকৈ ৰাখে। ৰাণীকো তেতিয়া চাফ-চিকুণকৈ ৰাখে,যাতে তেওঁলোকে বঢ়িয়াকৈ প্ৰেমালিংগন কৰিব পাৰে। ৰাণীয়ে সেই সংগমবোৰৰ ফলত বছৰি তিনি নিযুত কণী পাৰে। ৰাণীৰ মৈথুন শক্তি কেইবা বছৰলৈকে অটুট থাকে। ৰজাৰ যৌন শক্তি অক্ষম হ'লে আনে সেই কাম কৰে। ৰাণীৰ পৰিচৰ্যা মাত্ৰ নপুংসক উঁয়েহে কৰিব পাৰে। এই প্ৰাণীবিধে কোনো ৰহস্যজনক উপায়েৰে দিন,ঘণ্টা আনকি মিনিট বাছি বৈবাহিক সংগমৰ অভিসাৰত লিপ্ত হয়। সেই ক্ষণৰ কাৰণে ৰাজকুমাৰ আৰু ৰাজকুমাৰীক সজায়। ৰাজকুমাৰৰ এবিধ নেজত ওলমা পাখি আৰু ৰাজকুমাৰীৰো দুখন পাখি গজে। প্ৰেমিক উঁইবোৰেও আকাশত জাক ফুৰি গাৰ পৰা পাখি গুচাই ঘৰৰ চালে-বেৰে,পথাৰে-সমাৰে থিত লয় আৰু সিহঁতৰ বেছিভাগেই চৰাই-চিৰিকটি,জন্তু আনকি মানুহৰো ভক্ষ হয়গৈ।

অভিযোজ্যতা

উঁইপৰুৱাৰ অৱস্থা চাই ব্যৱস্থা লোৱাত পটু। বতৰৰ ইফাল-সিফাল হ'লে সিহঁতে বাহ,গেলেৰি হাফলুৰ প্ৰয়োজনীয় মেৰামতি কৰিব পাৰে। আনকি পৰিবৰ্তিত অৱস্থাত তিষ্ঠিবৰ কাৰণে যৌন প্ৰজনন বা অংগজ জনন প্ৰক্ৰিয়াৰে বেলেগ জাতি উদ্ভৱ কৰে। নতুবা,পৰ্যাপ্ত প্ৰসাৰণেৰে সংখ্যা বৃদ্ধি কৰি বংশ ৰক্ষা কৰে। আনকি উঁয়ে বিহৰ প্ৰতিৰোধ ক্ষমতাও অৰ্জন কৰিব পাৰে।

উঁইপৰুৱাৰ সামাজিক জীৱন

উঁইপৰুৱাৰ জাতি বিভাগৰ প্ৰচলন আছে। উচ্চ জাতৰ হ'ল ৰজা,ৰাণী,ৰাজকুমাৰ আৰু ৰাজকুমাৰী। ৰাজকুমাৰ আৰু ৰাজকুমাৰী পাছলৈ ৰজা-ৰাণী হয়গৈ। ইহঁতৰ ৰাজপৰিয়ালৰ উঁয়ে মাত্ৰ সংগম কৰি বংশবৃদ্ধি আৰু যুঁজাৰু ক্ষত্ৰিয় জাতৰ উঁয়ে যুঁজ কৰাৰ বাহিৰে একো নকৰে। ৰাণী অন্দৰ মহলত শ্ৰমিকবোৰৰদ্বাৰা সুৰক্ষিত হৈ পৰি থাকে। শত্ৰুক কাটিবলৈ যুঁজাৰু উঁইৰ গাত তৰোৱালৰ দৰে চোকা অস্ত্ৰ থাকে। আচৰিত কথা ইহঁতৰ গাত ক্ষেপণাস্ত্ৰও আছে। এই যুঁজাৰু উঁইৰ পায়ুৰ পিনে থকা আশয়ত ৰাসানিক বিহ মজুত থাকে। আৱশ্যক হ'লে শত্ৰুৰ ফালে সেই বিহ ক্ষেপণ কৰে। শ্ৰমিক শ্ৰেণীৰ ভিতৰত কিছুমান নিৰ্মাতা অভিযন্তা আৰু আন এবিধ প্ৰতিপালক অভিযন্তা থাকে। উঁয়ে অন্য পৰুৱাৰ আক্ৰমণৰ বিৰুদ্ধে প্ৰতিৰক্ষাৰ কাৰণে মুখৰ পৰা এবিধ মম উলিয়াই শত্ৰুৰ গাত ঢালি অচল কৰি দিয়ে। পৰুৱাটোক কামুৰি প্ৰতিঘনভূতকাৰক দ্ৰব্য শত্ৰুৰ ঘা-টুকুৰাত সানি দিয়ে। ইয়াৰ ফলত সেই পৰুৱাটোৰ ঘা-ৰপৰা অনবৰত গাৰ ৰস নি:সৰণ হৈ সি মৰি থাকে। নেছুটি টৰ্মিছ নামৰ এবিধ উঁয়ে তাৰ মূৰত থকা ভাণ্ডাৰৰ পৰা এবিধ বিষাক্ত আঠা ফিচকাৰী মৰাদি মাৰি শত্ৰুক ঠেঙে সৈতে জপটিয়াই অসহায় কৰি তোলে।

তথ্য সংগ্ৰহ

শ্ৰেণী:পতংগ